Kõik mäletavad "juudid ahju" kohtulugu, kus 22-aastane Tallinna Tehnikaülikooli tudeng Olev sai 5. augustil Tallinna Linnakohtu otsusega 3000 krooni trahvi selle eest, et kirjutas 1. oktoobril 2003 kell 14.20 internetiportaali Delfi kommentaariumisse sõnad "juudid ahju".    Asjaosaline seni  tundub olevat veendunud oma süütuses.    Väga paljud samas pole ilmselt isegi kuulnud, et 2005 aasta septembris piirivalve allohvitser Indrek mõisteti samade sõnade kirjutamise eest õigeks.    Reedel, ETV ja ER jalgpallimatsil kandsid paljud särke kirjaga "kommarid ahju".  Delfi andmetel on särkide taga on ajalehe KesKusi toimetaja Juku Kalle Raid, kes kandideerib tulevatel valimistel Res Publica nimekirjas, ise siiski parteisse kuulumata. Keskerakonna reaktsioon särkidele on väga valuline, sest nemad  näevad sellise sõnumiga särkides kriminaalkuritegu.    Ilmselt kui särk oleks piirdunud lausega "kommarid  ahju" siis analoogselt ülalpool kirjeldatud Indreku juhtumile piirduks asi väga suure meediamüraga, sest valimised on paari nädala pärast. Seekord läheb ilmselt teistmoodi, sest särgi peal oli nimekiri Eesti Vabariigi juhtivpoliitikutest(vaata pilti).    EI saa jätta esile toomata paraleeli paar päeva tagasi postitatud arvamusega, kus  juttu oli sõnavabadusest ja tsensuurist. Kas meil on nüüd aeg arutada särgitsensuuri kehtestamiseks?    Ma ei oska võtta seisukohta, kas antud lause särgi peal on vaenu ja terrorismi õhutav? Kui seda särki oleks kandnud apoliitiline inimene, kas siis oleks parteid reageerimata jätnud? Või et seda särki kannaks inimene vaikselt omaette ja ei läheks sellega massiüritusele? Kui poleks lähenemas valimised siis äkki oleks jäänud särgi sõnum samuti tähelepanuta?  Miks ei tohi endale sellise sõnumiga särki teha?    Lõplikult segamini ajas mind saade Raadio 2 saade "Olukorras riigis", kus saatejuhid ei mõistnud üheselt hukka "kommarid ahju" särki, samas kunagi varem oli Olev Hannula "juudid ahju" lahend nende arvates õige. Üks saatejuhtidest rääkis palju ka sellest, et kommunismi kuritegusid pole hukka mõistetud, mis kaudselt viitab nagu sellele, et antud "särgikommentaar" on mingis kontekstis oli nende jaoks isegi õige?!    Tundub, et nii  internetis kui ka reaaleluse tuleb sõnavabadusele väga raske aasta, sest paljude arvates sõnavabadus ei tähenda seda, et võib kõike öelda-kommenteerida-särgilekirjutada.        Tee endale T-särk ise  Shirt-o-Mat abil. Minu särgidisaini näed postituse juures, lisa kommentaarina link oma särgidisainile või kirjuta lihtsalt oma "särgikommentaar" kommentaarina antud postitusele :)    mu m6tted,